Wen: Bottomless Coffee Band by die Oude Libertas-teaterDie Bottomless Coffee Band. (Foto: Facebook) Die Bottomless Coffee Band, ŉ folk-rockmusiek-duo wat bestaan uit die getroude musikantpaar Lourens en Esté Rabé, is terug met ŉ splinternuwe album, Anthelia. Dié album word eersdaags bekendgestel. Sedert die vrystelling van hul eerste album, Room with a view, het die groep van hoek tot kant deur Suid-Afrika, Namibië, Europa en die Verenigde Koninkryk getoer. Met ŉ verskeidenheid instrumente, storievertellings en ŉ energieke, inspirerende vertoning herinner die duo aan die legendes van ouds en het hulle vinnig gunstelinge onder wêreldwye gehore geword. Anthelia word op 23 Februarie by die Oude Libertas-amfiteater in Stellenbosch bekendgestel. Kaartjies kos tussen R150 en R180 en is beskikbaar by Computicket. WEN: Vyf gelukkige Kaapse lesers kan elkeen ŉ dubbelkaartjie wen vir die vertoning van die Bottomless Coffee Band op Vrydag 23 Februarie by die Oude Libertas-amfiteater in Stellenbosch. Om in te skryf, stuur jou naam, van, kontaknommer, woonadres en antwoord na [email protected], en beantwoord die volgende vraag: Wat is die naam van die Bottomless Coffee Band se nuwe album? Die kompetisie sluit Dinsdag 20 Februarie. Wenners word per e-pos in kennis gestel. Die kompetisie is nou gesluit.